Illugi Gunnarsson , mennta - og menningarmálaráðherra , opnaði í vikunni ráðstefnuna Íslenskar æskulýðsrannsóknir , Stefnum saman til framtíðar Illugi Gunnarsson , mennta - og menningarmálaráðherra , opnaði í vikunni ráðstefnuna Íslenskar æskulýðsrannsóknir , Stefnum saman til framtíðar . Meginþema ráðstefnunnar var stefnumótun um æskulýðsmál og fjölmenning á Íslandi . Æskulýðsráð lauk nýverið vinnu við stefnumótun í æskulýðsmálum á Íslandi og kom ráðherra sérstaklega inn á þá vinnu í ávarpi sínu . Ingibjörg Valgeirsdóttir , formaður Æskulýðsráð ræddi um stefnumótunarvinnuna og þá vinnu sem er framundan í frekari úrvinnslu markmiða stefnumótunarinnar . Lassi Siurala , lektor í félagsfræði og fyrrverandi framkvæmdastjóri æskulýðsdeildar Evrópuráðsins sagði frá stefnumótunarvinnu í æskulýðsmálum m.a. í Finnlandi og í Evrópuráðinu . Einnig voru fyrirlestrar um fjölmenningu og stöðu innflytjenda á Íslandi . Eftir hádegi voru málstofur um fjölbreytt viðfangsefni á sviði æskulýðsmála .